turjo4nis/wikipedia-bn-dump-20250701 huggingface dataset:
বখতিয়ার দুইশাবিয়াকাফ

বখতিয়ার দুইশাবিয়াকাফ হলেন একজন কির্গিজস্তানী ফুটবলার, যিনি কিরগিজস্তান জাতীয় ফুটবল দল ও বাংলাদেশের প্রিমিয়ার লিগের দল বসুন্ধরা কিংসে রক্ষণশীল মিডফিল্টার হিসেবে খেলে থাকেন।

কর্মজীবন 
২০১৭ সালে দুইশাবিয়াকাফ কিরগিজিস্তান লিগের দল এফসি দোরদই বিশকেকের সাথে চুক্তিবদ্ধ হন। বিশকেক ঘোষণা করেন যে দুইশাবিয়াকাফ ২০১৮ সালের ৪ জুন পর্যন্ত তাদের সাথে খেলতে সম্মত হয়েছেন।

২০১৮ সালের জুনে তিনি মালয়েশিয়া সুপার লিগের দল কেলান্তানে যোগ দেন। কেলান্তানের সাথে তিনি ৮ ম্যাচ খেলে ২টি গোল করেছিলেন। তার পারফরমেন্স ভাল হওয়ার সত্ত্বেও চুক্তি শেষ হওয়ায় তিনি কেলান্তান ছেড়ে দেন।

২০১৮ সালে দুইশাবিয়াকাফ বাংলাদেশের নতুন ফুটবল ক্লাব সুন্ধরা কিংসের সাথে চুক্তিবদ্ধ হন।

কর্ম পরিসংখ্যান

ক্লাব

আন্তর্জাতিক

আন্তর্জাতিক গোল
Score and Result lists Kyrgyzstan goals first

তথ্যসূত্র

১৯৯৫-এ জন্ম
জীবিত ব্যক্তি
কিরগিজস্তানী ফুটবলার
বসুন্ধরা কিংসের ফুটবলার
২০১৯ এএফসি এশিয়ান কাপের খেলোয়াড়
বাংলাদেশে প্রবাসী ফুটবলার
বেলারুশে প্রবাসী ফুটবলার
তুরস্কে প্রবাসী ফুটবলার
শেখ রাসেল ক্রীড়া চক্রের ফুটবলার
২০২৩ এএফসি এশিয়ান কাপের খেলোয়াড়
পুরুষ ফুটবল মধ্যমাঠের খেলোয়াড়
পুনশ্চ (১৯৬১-এর চলচ্চিত্র)

পুনশ্চ মৃণাল সেন পরিচালিত একটি বাংলা চলচ্চিত্র। এই চলচ্চিত্রটি ১৯৬১ সালে মুক্তি পায়। এই চলচ্চিত্রতে  বিখ্যাত অভিনেতা সৌমিত্র চট্টোপাধ্যায় এবং কণিকা মজুমদার শ্রেষ্ঠাংশে অভিনয় করেন। চলচ্চিত্রটির কাহিনীকার আশীষ বর্মন। তার এই গল্পের উপর ভিত্তি করে ছবিটি নির্মাণ করা হয়। এই ছবিতে কণিকা মজুমদার প্রথম অভিনয় শুরু করেন, যদিও সত্যজিৎ রায় পরিচালিত তিনকন্যা তার প্রথম মুক্তিপ্রাপ্ত ছবি।

ছবিটি সেরা বাংলা ছবি বিভাগে জাতীয় পুরস্কার পেয়েছে।

অভিনয়ে 
 সৌমিত্র চট্টোপাধ্যায়
 কণিকা মজুমদার
 পাহাড়ি স্যানাল
 কালী ব্যানার্জী
 শেফালী ব্যানার্জী
 এন বিশ্বনাথন

তথ্যসূত্র

বহিঃসংযোগ
 

বাংলা ভাষার চলচ্চিত্র
১৯৬১-এর চলচ্চিত্র
১৯৬০-এর দশকের নাট্য চলচ্চিত্র
কলকাতার পটভূমিতে চলচ্চিত্র
ভারতীয় চলচ্চিত্র
ভারতীয় নাট্য চলচ্চিত্র
বাংলা ভাষার ভারতীয় চলচ্চিত্র
ভারতীয় সাদাকালো চলচ্চিত্র
হেমন্ত কুমারের সুরারোপিত চলচ্চিত্র
মৃণাল সেন পরিচালিত চলচ্চিত্র
মৃণাল সেনের চিত্রনাট্য
পুর্ণিমা হেম্ব্রম

পূর্ণিমা হেম্ব্রম (জন্ম ১০ জুলাই ১৯৯৩) একজন ভারতীয় ট্র্যাক এবং ফিল্ড অ্যাথলেট। তিনি ২০১৫ এবং ২০১৭ এশিয়ান চ্যাম্পিয়নশি হেপ্টাথলনে ব্রোঞ্জ পদক জিতেছিলেন এবং ২০১৮ সালের এশিয়ান গেমসে চতুর্থ স্থানে ছিলেন।

জীবন
হেম্ব্রম ওড়িশার ময়ূরভঞ্জের সাঁওতাল উপজাতির মেয়ে। তিনি ১৯৯৩ সালে জন্মগ্রহণ করেন। তার পিতামতা দুখিয়া ও ধনিয়া হেম্ব্রম এবং তার দুই ভাই দুর্গা, দমন ও এক বোন সিঙ্গো।

পেশা
হেম্ব্রমকে ২০১২ সালে, বিজু পট্টনায়ক বর্ষসেরা খেলোয়াড় ঘোষণা করা হয় এবং তাকে ২০০,০০০ রুপি পুরস্কার প্রদান করা হয়।

২০১৭ সালের এশিয়ান অ্যাথলেটিক্স চ্যাম্পিয়নশিপের ঠিক আগে তাকে, ওড়িশার মুখ্যমন্ত্রী নবীন পট্টনায়ক কর্তৃক ৩০০,০০০ রুপি প্রদান করা হয়। ২০১৭ এর এশিয়ান অ্যাথলেটিক্স চ্যাম্পিয়নশিপে নারীদের হেপ্টাথলনের চূড়ান্ত ৮০০ মিটার ইভেন্টে তার সতীর্থ স্বপ্না বর্মণ মূর্ছা যাওয়ার পরও স্বর্ণপদক জয় করেন। জাপানের মেগ হ্যামফিল রৌপ্যপদক জয় করেন এবং হেম্ব্রম ব্রোঞ্জ পদক লাভ করেন।
 পরবর্তীতে হেম্ব্রম গুণ্টুর এ অনুষ্ঠিত ৫৭ তম জাতীয় সিনিয়র ইন্টার-স্টেট অ্যাথলেটিক চ্যাম্পিয়নশিপের ১০০ মিটার ইভেন্টে স্বর্ণপদক জয় করেন।

হেম্ব্রম ২০১৭ সালের ১৭ সেপ্টেম্বর তুর্কমেনিস্তানের আশখাবাদে ৫ম এশিয়ান ইন্ডোর এবং মার্শাল আর্টস গেমসে স্বর্ণপদক জয় করেন।

তথ্য উৎস

১৯৯৩-এ জন্ম
জীবিত ব্যক্তি
ময়ূরভঞ্জ জেলার ব্যক্তি
সাঁওতালি ব্যক্তি
২০১৮ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
২০১৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
ওড়িশার মহিলা ক্রীড়াবিদ
এশিয়ান গেমসে ভারতের প্রতিযোগী
কমনওয়েলথ গেমসে ভারতের প্রতিযোগী
কলকাতা ৭১

কলকাতা ৭১ মৃণাল সেন পরিচালিত একটি বাংলা চলচ্চিত্র । এই চলচ্চিত্রটি ১৯৭২ সালে মুক্তি পায়। এই চলচ্চিত্রতে বিখ্যাত অভিনেতা উত্পল দত্ত মাধবী মুখার্জি প্রমুখ শ্রেষ্ঠাংশে অভিনয় করেন। চলচ্চিত্রটি চারটি আলাদা আলাদা গল্পের সমষ্টি। সমরেশ বসু, মানিক বন্দ্যোপাধ্যায়, প্রবোধ সান্যাল ও মৃণাল সেনের চারটি গল্পের উপর ভিত্তি করে ছবিটি নির্মাণ করা হয়।

অভিনয়ে 
 মাধবী মুখার্জি
 গীতা সেন
 বিনয় রায়
 রঞ্জিত মল্লিক
 উত্পল দত্ত
 অনুভা গুপ্ত
 করুনা ব্যানার্জি
 সুচিত্রা রায় চৌধুরী
 অজিতেশ ব্যানার্জি
 সুভাষ দত্ত
 সত্য ব্যানার্জি

তথ্যসূত্র

বহিঃসংযোগ 
 

বাংলা ভাষার চলচ্চিত্র
১৯৭২-এর চলচ্চিত্র
১৯৭০-এর দশকের নাট্য চলচ্চিত্র
কলকাতার পটভূমিতে চলচ্চিত্র
ভারতীয় চলচ্চিত্র
ভারতীয় নাট্য চলচ্চিত্র
বাংলা ভাষার ভারতীয় চলচ্চিত্র
ভারতীয় সাদাকালো চলচ্চিত্র
আনন্দ শঙ্কর সুরারোপিত চলচ্চিত্র
মৃণাল সেন পরিচালিত চলচ্চিত্র
মৃণাল সেনের চিত্রনাট্য
১৯৭০-এর দশকের বাংলা ভাষার চলচ্চিত্র
দ্বিতীয় শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
প্রেম লতা শর্মা

প্রেম লতা শর্মা (১০ মে ১৯২৭-১৯৯৮) একজন বিশিষ্ট ভারতীয় সংগীতজ্ঞ, পণ্ডিত, কণ্ঠশিল্পী, সংস্কৃতবিদ ও শিক্ষক ছিলেন।   সঙ্গীতচর্চায় তিনি পণ্ডিত ওমকারণাথ ঠাকুর এর কাছে তালিম নিয়েছিলেন। তার জন্ম ভারতের পাঞ্জাবে এবং বেনারস হিন্দু বিশ্ববিদ্যালয় থেকে পিএইচডি সম্পন্ন করেন। ১৯৬৬ সালে তিনিই বেনারস হিন্দু বিশ্ববিদ্যালয়ে ভারতের প্রথম সঙ্গীত বিভাগ শুরু করেন।

কর্মজীবন
প্রেম লতা শর্মা ভারতের পাঞ্জাবে নাকোদার শহরে জন্মগ্রহণ করেন। তার সঙ্গীতগুরুদের মধ্যে পণ্ডিত পি এল বৈদ্য, পণ্ডিত ওমকারণাথ ঠাকুর, পণ্ডিত মহাদেব শাস্ত্রী, পণ্ডিত গোপীনাথ কবিরাজ, অধ্যাপক ভি এস আগারওয়াল, পণ্ডিত হাজারি প্রসাদ দ্বিবেদী, পণ্ডিত ব্রহ্মদত্ত জিজনাসু ও পণ্ডিত টি ভি রামচন্দ্র দিক্ষীতার উল্লেখযোগ্য। তিনি আটটি ভাষা জানতেন। তিনি বেনারস হিন্দু বিশ্ববিদ্যালয়ের সঙ্গীত বিভাগের বিভাগীয় প্রধান ছিলেন ও পরে ইন্দিরা কলা সঙ্গীত বিশ্ববিদ্যালয়ের উপাচার্য হিসেবে দায়িত্ব পালন করেন।

তিনি ভারতীয় সঙ্গীতশাস্ত্র সম্পর্কিত বিভিন্ন আলোচনা সভা ও অনুবাদ প্রকল্পে অনন্য অবদান রেখেছেন।

প্রকাশনা 
 রসবিলাস
 কুম্ভকর্ণের সঙ্গীত রাজা
 মতঙ্গ বৃহদেশী
 চিত্রকাব্যকৌতুক
 সহাসরস
 একলিঙ্গমহাতম্য
 ভক্তিরসামৃতসিন্ধু

তথ্যসূত্র

বহিঃসংযোগ 

 http://journals.cambridge.org/production/action/cjoGetFulltext?fulltextid=3963852
 Legendary savant in music

২০শ শতাব্দীর ভারতীয় সঙ্গীতশিল্পী
১৯৯৮-এ মৃত্যু
১৯২৭-এ জন্ম
অপর্যালোচিত অনুবাদসহ পাতা
পাঞ্জাব, ভারতের সঙ্গীতশিল্পী
২০শ শতাব্দীর নারী শিক্ষাবিদ
ভারতীয় সংস্কৃত পণ্ডিত
বেনারস হিন্দু বিশ্ববিদ্যালয়ের প্রাক্তন শিক্ষার্থী
ভারতের বিশ্ববিদ্যালয় ও কলেজের প্রধান
জলন্ধর জেলার ব্যক্তি
ভারতীয় ধ্রুপদী গায়িকা
ভারতীয় নারী অনুবাদক
২০শ শতাব্দীর ভারতীয় গায়িকা
২০শ শতাব্দীর সঙ্গীততত্ত্ববিদ
২০শ শতাব্দীর ভারতীয় অনুবাদক
নূর হোসেন দিবস

শহীদ নূর হোসেন দিবস বাংলাদেশের একটি জাতীয় দিবস। ১৯৮৭ সালের এরশাদবিরোধী আন্দোলনে শহীদ নূর হোসেনের স্মরণে প্রতি বছর ১০ নভেম্বর দিনটি পালন করা হয়। নূর হোসেন পেশায় একজন অটোরিকশা চালক ছিলেন। আন্দোলনের সময় তিনি বুকে "স্বৈরাচার নিপাত যাক" এবং পিঠে "গণতন্ত্র মুক্তি পাক" স্লোগান লিখে মিছিলে যোগ দেন এবং একপর্যায়ে পুলিশের গুলিতে নিহত হন। বিভিন্ন সাংস্কৃতিক ও রাজনৈতিক সংগঠন বিভিন্ন অনুষ্ঠানের মাধ্যমে নূর হোসেন নিহত হওয়ার দিনটিকে স্মরণীয় করে রাখে। দিনটিকে প্রথমে ঐতিহাসিক ১০ নভেম্বর হিসেবে পালন করা হলেও, আওয়ামী লীগ দিনটিকে "নূর হোসেন দিবস" হিসেবে পালন করতে শুরু করে।

তথ্যসূত্র

আরও পড়ুন 
 নূর হোসেন: 'শরীরে শ্লোগান লিখেছিলাম আমি, তার মৃত্যুর জন্য আমি নিজেকেই দায়ী ভাবতাম', বিবিসি বাংলা
 সেই খোলা বুকের ছবির পিছনের ইতিহাস, দৈনিক জনকণ্ঠ

নভেম্বর উদ্‌যাপন
বাঙালি সংস্কৃতি
বাংলাদেশের সরকারি ছুটির দিন
নব্বইয়ের স্বৈরাচার বিরোধী আন্দোলন
বাংলাদেশের দিবস
যুদ্ধাপরাধের সত্যতা অনুসন্ধান কমিটি

যুদ্ধাপরাধের সত্যতা অনুসন্ধান কমিটি ছিল বাংলাদেশের স্বাধীনতা যুদ্ধের সময় সংঘটিত মানবাধিকার লঙ্ঘনের ঘটনাগুলি তদন্ত করার জন্য প্রতিষ্ঠিত একটি সংগঠন। এটি সুশীল সমাজের একটি সংগঠন। সংগঠনটি বাংলাদেশের স্বাধীনতা যুদ্ধের সময় সংঘটিত যুদ্ধাপরাধের তদন্ত করে এবং যুদ্ধাপরাধীদের বিচারের জন্য বাংলাদেশ সরকারের কাছে প্রবল দাবী জানিয়েছিল।

তথ্যসূত্র 

বাংলাদেশে ভিত্তিক মানবাধিকার সংগঠন
ক্যাথরিন মা’র

ক্যাথরিন রবার্টস মা'র (জন্ম ১৮ এপ্রিল ১৯৮৩) উইকিমিডিয়া ফাউন্ডেশনের সাবেক নির্বাহী পরিচালক। তিনি জুন ২০১৬ সাল থেকে এপ্রিল ২০২১ অব্দি আনুষ্ঠানিকভাবে পদটিতে ছিলেন। পূর্বে তিনি এই সংস্থার প্রধান যোগাযোগ কর্মকর্তা ছিলেন। তথ্য ও যোগাযোগ প্রযুক্তি বিষয়ে লেখাপড়া করা ক্যাথরিন মা’র মানবাধিকার ও আন্তর্জাতিক উন্নয়নে  প্রযুক্তির ব্যবহারের উপর গুরুত্ব দিয়ে বেশ কিছু অলাভজনক এবং আন্তর্জাতিক প্রতিষ্ঠানে কাজ করেছেন। ৪ ফেব্রুয়ারি দেয়া এক ঘোষণায় ১৫ এপ্রিল, ২০২১ তারিখ থেকে নিজ পদ হতে অব্যাহতি নেয়ার কথা জানান তিনি।

প্রারম্ভিক জীবন ও শিক্ষা
ক্যাথরিনা মাহের কানেকটিকাটের উইল্টনে বড় হয়েছিলেন এবং উইল্টন হাই স্কুলে লেখাপড়া করেন। ২০০৩ সালে তিনি আমেরিকান ইউনিভার্সিটির ইন কায়রোর আরবি ভাষা ইনস্টিটিউটের আরবি ভাষা ইন্টেন্সিভ প্রোগ্রাম থেকে স্নাতক সম্পন্ন করেন। তিনি বলেন, এটি আমার জন্য এমন একটি অভিজ্ঞতা ছিল যা পরবর্তীতে মধ্য প্রাচ্যের প্রতি গভীর ভালবাসা সৃষ্টি করেছে। মাহের পরে সিরিয়ায় ইনস্টিটিউট ফ্রাঞ্চাইস ডি'ট্যুডস আর্বস দে দামাসে অধ্যয়ন করেন। এই সময়ের মধ্যে তিনি লেবাননে এবং তিউনিশিয়াতেও সময় কাটিয়েছেন।

২০০৫ সালে, মাহের মধ্য প্রাচ্য ও ইসলামিক স্টাডিজের উপর নিউ ইয়র্ক বিশ্ববিদ্যালয়ের স্নাতক ডিগ্রি অর্জন করেন।

কর্মজীবন
ক্যাথরিনাা মা'র কাউন্সিল ফর ফরেন রিলেশনস এবং ইউরেশিয়া গ্রুপে দুটি ইন্টার্নশিপের পর ২০০৫ সালে এইচএসবিসি’র "আন্তর্জাতিক মানের ব্যবস্থাপক তৈরি" প্রকল্পের অংশ হিসাবে লন্ডন, জার্মানি এবং কানাডায় কাজ শুরু করেন।

উইকিমিডিয়া ফাউন্ডেশন

এপ্রিল ২০১৪ থেকে মার্চ ২০১৬ সাল পর্যন্ত, ক্যাথরিনা মা'র উইকিমিডিয়া ফাউন্ডেশনের প্রধান যোগাযোগ কর্মকর্তা ছিলেন। এই সময়, তিনি মার্কিন যুক্তরাষ্ট্রের কপিরাইট আইনের বিষয়ে দ্য ওয়াশিংটন পোস্ট-এ একটি সাক্ষাৎকার দিয়েছিলেন।

মার্চ ২০১৬ সালে, নির্বাহী পরিচালক লিলা ট্রটিকভ পদত্যাগের পর উইকিমিডিয়া ফাউন্ডেশনের অন্তর্বর্তীকালীন নির্বাহী পরিচালক হন ক্যাথরিনা মা'র। জুন ২০১৬ সালে ক্যাথরিনা মা'র নির্বাহী পরিচালক হিসাবে নিযুক্ত হন। ২৪ জুন, ২০১৬ সালে ইতালির এসিনো লারিওতে উইকিম্যানিয়া ২০১৬-এর অনুষ্ঠানে জিমি ওয়েলস কর্তৃক নিয়োগের বিষয়টি ঘোষণা করা হয়।

ক্যাথরিনা মা'র বলেছেন যে প্রযুক্তির মাধ্যমে তথ্যে জনগণের অধিকারের উন্নতি ও সুরক্ষার উপায় হিসাবে তিনি বিশ্বব্যাপী ডিজিটাল অন্তর্ভুক্তিকে গুরুত্ব দিতে চান।

ব্যক্তিগত জীবন 
ক্যাথরিন মা’র ক্যালিফোর্নিয়ার সান ফ্রান্সিসকো শহরে বসবাস করেন। তিনি ইংরেজি ছাড়াও আরবি, ফরাসি এবং জার্মান ভাষায় কথা বলতে পারেন।

অন্যান্য সম্মাননার মধ্যে
 ২০১৩: দ্য ডিপ্লোমেটিক কুরিয়ার (বাংলা:কূটনৈতিক দূত), বিদেশী নীতিতে কূটনৈতিক দূত এবং তরুণ পেশাদার। "৯৯ এর অধীনে ৩২" (৩৩ বছরের কম বয়সী বিশ্বের শীর্ষ ৯৯ বিদেশী নীতির নেতা বা নেত্রী।)।

তথ্যসূত্র

বহিঃসংযোগ

  on Wikipedia
 Katherine (WMF) on Meta
 
 

জীবিত ব্যক্তি
১৯৮৩-এ জন্ম
ইউনিসেফের ব্যক্তি
উইকিমিডিয়া ফাউন্ডেশনের কর্মকর্তা
মার্কিন উইকিমিডিয়ান
নিউ ইয়র্ক বিশ্ববিদ্যালয়ের প্রাক্তন শিক্ষার্থী
মার্কিন নারী প্রধান নির্বাহী
বিশ্ব ব্যাংকের ব্যক্তি
২১শ শতাব্দীর মার্কিন নারী
অনুরাধা টি কে

অনুরাধা টি কে একজন ভারতীয় বিজ্ঞানী এবং ভারতীয় মহাকাশ গবেষণা সংস্থার (ইসরো) যোগাযোগের কাজে ব্যবহৃত কৃত্রিম উপগ্রহ সংক্রান্ত প্রজেক্ট পরিচালক। তিনি জিস্যাট-১০ এবং জিস্যাট-১২ এর মতো কৃত্রিম উপগ্রহ নিক্ষেপনের কাজে নিয়োজিত ছিলেন। ভারতীয় মহাকাশ গবেষণা সংস্থার অন্যতম জ্যেষ্ঠ নারী কর্মী অনুরাধা টি কে ১৯৮২ সালে সংস্থাটিতে যোগ দেন। এছাড়াও সংস্থাটিতে প্রথম কোনো নারী হিসেবে কৃত্রিম উপগ্রহ প্রজেক্টের পরিচালক হিসেবে দায়িত্বপ্রাপ্ত হন।

জীবনী 
অনুরাধা টি কে ১৯৬১ সালে কর্ণাটকের বেঙ্গালুরুতে জন্মগ্রহণ করেন। শহরটির ভিসভেসভারাইয়া প্রকৌশলী কলেজ থেকে তড়িৎ বিদ্যা বিষয়ে স্নাতক সম্পন্ন করে  নিজের দেশ ভারতেই ক্যারিয়ার গঠনে মনোনিবেশ করেন।

কর্ম 
ভারতীয় মহাকাশ গবেষণা সংস্থার কৃত্রিম উপগ্রহ সেন্টারের জিওস্যাট প্রোগ্রাম পরিচালক হিসেবে অনুরাধা টি কে দায়িত্বপ্রাপ্ত। টেলিকম ও তথ্য যোগাযোগে গুরুত্বপূর্ণ ভূমিকা রাখে এরকম কৃত্রিম উপগ্রহগুলো নিয়ে তার কাজ। ভারতের বিভিন্ন মহাকাশ সংক্রান্ত প্রজেক্টের তিনি নেতৃত্বদানের মতো গুরূত্বপূর্ণ ভূমিকা পালন করে আসিছেন।

সতীশ ধবন মহাকাশ গবেষণা কেন্দ্র থেকে ২০১১ সালের ১৫ই জুলাই নিক্ষেপিত যোগাযোগ স্থাপনকারী কৃত্রিম উপগ্রহ জিস্যাট-১২ নিক্ষেপনে অনুরাধা টি কে অবদান রাখেন। এই প্রজেক্টে তিনি উপগ্রহটির কারিগরিভাবে উন্নয়ন সাধন ও মহাকাশে উপগ্রহ নিক্ষেপণে সরাসরি অবদান রাখেন।। তার নেতৃত্বে মোট ২০ জন প্রকৌশলী এই প্রজেক্টে কর্মযজ্ঞে অংশ নেন। সম্পূর্ণ নারী-দ্বারা পরিচালিত এই গবেষক দলের অংশ হিসেবে তিনি প্রমোদা হেজ এবং অনুরাধার প্রকাশের সাথে মিলে জিস্যাট-১২ কে সর্বশেষ কক্ষপথে প্রেরণে ভূমিকা রাখেন। 

জিস্যাট-১২ এর কাজ শেষ করে তিনি ২০১২ সালের সেপ্টেম্বরে আরো বৃহদাকারের যোগাযোগ সংক্রান্ত কাজে নিয়োজিত কৃত্রিম উপগ্রহ জিস্যাট-১০ নিক্ষেপনে নেতৃত্ব দেন।

পদক 

 মহাকাশ গবেষণায় বিভিন্ন অবদানের স্বীকৃতি স্বরূপ ২০০৩ সালে ভারতীয় জ্যোতির্বিজ্ঞান সংস্থা হতে প্রদত্ত স্বর্ণ পদক।
 ২০১১ সালে জাতীয় নকশা ও গবেষণআ ফোরাম থেকে প্রদত্ত সুমন শর্মা পদক।
 ২০১২ সালে এ এস আই- আইএসআরও প্রতিভা পদক।
 ২০১২ সালে জিস্যাট-১২ নিক্ষেপনের নেতৃত্বদানে স্বীকৃতিস্বরূপ আইএসআরও দলীয় পদক।

তথ্যসূত্র 

জীবিত ব্যক্তি
১৯৬১-এ জন্ম
নারী বিজ্ঞানী
ভারতীয় নারী
অপর্যালোচিত অনুবাদসহ পাতা
২০শ শতাব্দীর ভারতীয় নারী বিজ্ঞানী
২০শ শতাব্দীর ভারতীয় প্রকৌশলী
২১শ শতাব্দীর ভারতীয় নারী বিজ্ঞানী
ভারতীয় মহাকাশ গবেষণা সংস্থার ব্যক্তি
ভারতীয় নারী প্রকৌশলী
বেঙ্গালুরুর বিজ্ঞানী
জর্জ পার্কার

জর্জ ম্যাকডোনাল্ড পার্কার (; জন্ম: ২৭ মে, ১৮৯৯ - মৃত্যু: ১ মে, ১৯৬৯) কেপ প্রদেশের কেপটাউনে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২৪ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণে করেছিলেন।

দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে নামতেন জর্জ পার্কার।

খেলোয়াড়ী জীবন 
সমগ্র খেলোয়াড়ী জীবনে দুইটি মাত্র টেস্টে অংশগ্রহণের সুযোগ ঘটেছিল জর্জ পার্কারের। ২৮ জুন, ১৯২৪ তারিখে টেস্ট ক্রিকেটে অভিষেক ঘটে তার। মাত্র তিনটি প্রথম-শ্রেণীর ক্রিকেট খেলার মধ্যে দুটিই ছিল টেস্টে যা সবিশেষভাবে লক্ষ্যণীয়। কেপটাউনে জন্মগ্রহণ করার সুবাদে দক্ষিণ আফ্রিকার পক্ষে সরাসরি খেলায় অংশগ্রহণের সুযোগ পেয়েছিলেন জর্জ পার্কার। খেলোয়াড়ী জীবনের প্রায় পুরোটা সময়ই ব্র্যাডফোর্ড লীগে পার করে দেন।

১৯২৪ সালে ইংল্যান্ড গমনকারী দক্ষিণ আফ্রিকার মূল দলে অবশ্য তাকে রাখা হয়নি। তবে, ম্যাটিং পিচে দক্ষতা প্রদর্শনকারী জিমি ব্ল্যাঙ্কেনবার্গ ও বুস্টার নুপেনের ইংরেজ টার্ফ উইকেটে মানিয়ে নিতে না পারার কারণে জর্জ পার্কারকে দলে নিয়ে আসা হয়। এরপর অক্সফোর্ড বিশ্ববিদ্যালয়ের বিপক্ষে অনুষ্ঠিত খেলায় অংশগ্রহণ করেন। তবে, বৃষ্টির কারণে খেলাটি মাত্র পাঁচ ঘণ্টাখানেক চলেছিল। ঐ পিচে তিনি যথেষ্ট সফলতা পান ও ৪/৩৪ বোলিং পরিসংখ্যান গড়েছিলেন।

খেলায় আর্থার জিলিগান ও মরিস টেটের নিরবচ্ছিন্ন ধ্বংসাত্মক বোলিংয়ে টেস্ট ক্রিকেটের ইতিহাসে দক্ষিণ আফ্রিকাকে প্রথম ইনিংসে মাত্র ১২.৩ ওভারে ৩০ রানে গুটিয়ে ফেলে। জর্জ পার্কার দক্ষিণ আফ্রিকার পক্ষে সর্বাপেক্ষা সফলতম বোলার ছিলেন। স্বাগতিক দলের বিপক্ষে ৬/১৫২ পান। দ্বিতীয় টেস্টেও স্বাগতিক ইংল্যান্ড দল প্রথম টেস্টের ন্যায় একই ব্যবধানে ইনিংস ও ১৮ রানে জয় তুলে নেয়। একমাত্র বোলার হিসেবে ১২১ রান খরচায় ইংল্যান্ডের পতন ঘটা দুই উইকেট পান। খেলায় ইংল্যান্ড দল ৫৩১/২ করে ইনিংস ঘোষণায় চলে যায়।

তবে, কাউন্টি দলগুলোর বিপক্ষে খেলতে নামেননি। প্রথম দুই টেস্টের পতনকৃত দুই-তৃতীয়াংশ উইকেট পেয়েছিলেন। এরপর তিনি আর কখনও প্রথম-শ্রেণীর খেলায় অংশ নেননি।

ব্যক্তিগত জীবন 
ব্যক্তিগত জীবনে বিবাহিত ছিলেন। ১৯২৯ সালে ব্রাডফোর্ডের মার্গুরাইট গ্রেস ইলিংওয়ার্থ (পেগ) নাম্নী এক রমণীর পাণিগ্রহণ করেন। এরপর তারা দক্ষিণ ফিরে আসেন। দক্ষিণ আফ্রিকার পোর্ট এলিজাবেথে পাঁচ সন্তানকে নিয়ে বসবাস করতে থাকেন। জীবনের শেষদিকে ভেড়া লালন-পালনের মাধ্যমে উন্নতমানের পশম উৎপাদনের গবেষণার লক্ষ্যে অস্ট্রেলিয়ায় চলে যান।

১ মে, ১৯৬৯ তারিখে স্নোয়ি মাউন্টেইন্সের থ্রেডবো এলাকায় ৭০ বছর বয়সে জর্জ পার্কারের দেহাবসান ঘটে।

তথ্যসূত্র

আরও দেখুন 
 নামি ডিন
 দক্ষিণ আফ্রিকান টেস্ট ক্রিকেটারদের তালিকা
 টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা

বহিঃসংযোগ 
 
 

১৮৯৯-এ জন্ম
১৯৬৯-এ মৃত্যু
টেস্ট ক্রিকেট অভিষেকে ৫ উইকেট লাভকারী ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
এপিডার্মো ডিসপ্লেশিয়া ভেরুকোফরমিস

এপিডার্মো ডিসপ্লেশিয়া ভেরুকোফরমিস (ইভি), বৃক্ষমানব নামেও পরিচিত একটি বিরল জন্মগত বংশবাহিত চর্মরোগ, এর ক্ষেত্রে স্কিন ক্যান্সার এর সম্ভবনা অত্যধিক থাকে। একে চিহ্নিত করা হয় ত্বকে হিউম্যান প্যাপিলোম্যাভাইরাসেস (এইচপিভি) এর অস্বাভাবিক সংবেদনশীলতা হিসাবে। অনিয়ন্ত্রিত এইচপিভি এর সংক্রামণের ফলাফল ত্বক শক্ত হয়ে যাওয়া এবং অস্বাভাবিক বৃদ্ধি, বিশেষভাবে হাত এবং পা। সাধারণভাবে এইচপিভি টাইপ ৫ এবং ৮ এর সাথে যুক্ত করা হয়ে থাকে, যা শতকরা ৮০ ভাগ মানুষের ক্ষেত্রে কোনপ্রকার প্রতিক্রিয়া বিহীন সংক্রমণ এবং বাকিরা কিছুটা প্রক্রিয়াশীল হয়ে উঠতে পারে।

রোগের লক্ষণ চিহ্ন সাধারণত ১ (এক) থেকে ২০ (কুড়ি) বছর বয়সের মধ্যেই প্রকাশ পেয়ে থাকে। তবে কিছু ক্ষেত্রে মাঝ বয়সেও উপসর্গ প্রকাশ পেতে পারে। চিকিৎসক ফেলিক্স লিয়ান্ডোস্কি এবং উইলহেম লাটজ ১ম লক্ষণগুলি তুলে ধরেন বিধায় রোগের উপসর্গ ও পরিস্থিতিকে লিওয়ান্ডোস্কি-লাটজ ডিসপ্লাসিয়া নামেও প্রকাশ করা হয়ে থাকে।

উল্লেখযোগ্য ঘটনা

ওমর তামিম 
২০১৩ এ, ইরাকে এপিডার্মো ডিসপ্লেশিয়া ভেরুকোফরমিস আক্রান্ত হিসাবে লিপিবদ্ধ হয়। তবে প্রাথমিকভাবে প্রকৃত রোগ চিহ্নিত না করতে পারায় কোন প্রকার চিকিৎসা ব্যবস্থা নেওয়া সম্ভব হয়নি।

আবুল বাজানদার 
খুলনার পাইকগাছার ২৫ বছর বয়সী যুবক আবুল বাজানদার বাংলাদেশে চিহ্নিত হওয়া প্রথম ইভি এর শিকার। বাজানদারের দুই হাত ও পায়ে প্রথমে ছোট ছোট আঁচিল হয়েছিল। তাঁর দুই হাত এবং পায়ের কিছু অংশ বিকৃত হয়ে অনেকটা গাছের শেকড়ের মতো রূপ নিয়েছিল। ঢাকা মেডিকেল কলেজ (ঢামেক) হাসপাতালের প্লাস্টিক সার্জারী বিভাগের তত্ত্বাবধানে ধাপে ধাপে ১৬টি অপারেশনের ফলে আবুল বাজানদার স্বাভাবিক জীবনে ফিরে আসছে। ঢাকা মেডিকেল কলেজ হাসপাতালের প্লাস্টিক সার্জারি বিভাগের কো-অর্ডিনেটর ডা. সামন্ত লাল সেন বলেন, বাজানদারের এই ঘটনা চিকিৎসাবিজ্ঞানের ইতিহাসে একটি মাইলফলক। তাঁর হাত ও পা এখন প্রায় ভালো। বাজানদারকে সম্পূর্ণ সুস্থ করে তুলতে আর দুটি ছোট সার্জারির প্রয়োজন হতে পারে বলে জানান ডা. সেন।

সাহানা খাতুন 
২০১৭ এর জানুয়ারি, বাংলাদেশের ১০ বছর বয়সী সাহানা খাতুন ৪ মাস যাবত চামড়ার ক্ষতের চিকিৎসার পর এ রোগের শিকার হিসাবে চিহ্নিত হন। বিবিসি নিউজ এর ভাষ্যমতে, তিনি এই রোগের প্রথম মহিলা রোগী.

মোহাম্মদ তালালি 
২০১৭ সালের আগস্ট, গাজার ৪২ বছর বয়সী মোহাম্মদ তালালির উপর জেরুজালেমের হাদাসাহ মেডিকেল সেন্টারের সফল অস্ত্রোপচারের খবর প্রচার হয়।

ক্রিসথেল সুয়াপা মার্টিনেজ 
২০১৮ সালের অক্টোবর, হন্ডুরাসের পাঁচ বছর বয়েসী মেয়ে ক্রিসথেল সুয়াপা মার্টিনেজ এর মাঝে এ রোগের লক্ষণ চিহ্নিত হয়।

তথ্যসূত্র

আরও দেখুন 

 
 

বিরল রোগ
তথ্য অধিদফতর

তথ্য অধিদফতর (পিআইডি) হল তথ্য ও সম্প্রচার মন্ত্রণালয়ের আওতাধীন বাংলাদেশ সরকারে একটি অধিদফতর যা সরকারি বিভিন্ন সংবাদ এবং ছবি, প্রিন্ট ও ইলেকট্রনিক মিডিয়ায় সরবরাহের কাজ করে। এছাড়াও সংস্থাটি তথ্য সম্পদ উন্নয়ন, সাংবাদিকদের অ্যাক্রিডিটেশন কার্ড ইস্যু, তথ্য সংরক্ষণ, তথ্যের নিরাপদ সঞ্চালন, তথ্য অধিকার সংরক্ষণ, অবাধ তথ্য প্রবাহ নিশ্চিতকরণসহ তথ্য সংশ্লিষ্ট বিবিধ আইন-বিধি-বিধান-প্রবিধান প্রণয়ন এবং বাস্তবায়নের লক্ষ্যে কাজ করে থাকে।

ইতিহাস
১৯৭৩ সালে তথ্য অধিদফতর (পিআইডি) প্রতিষ্ঠিত হয়। বাংলাদেশ সরকারি বিভিন্ন সংবাদ দেশি ও বিদেশী গণমাধ্যমে সরবরাহ ও গণমাধ্যমে প্রকাশিত সংবাদসমূহ সরকারে অবহিত করার উদ্দেশ্য সংস্থাটি প্রতিষ্ঠিত হয়। এটি সরকারের প্রধান প্রচার প্রতিষ্ঠান হিসেবে কাজ করে। ২০১৭ সালে বেগম কামরুন নাহারকে তথ্য অধিদফতর প্রধান তথ্য কর্মকর্তা হিসেবে নিয়োগ দেওয়া হয়। তিনি এ সংস্থার প্রথম নারী প্রধান তথ্য কর্মকর্তা হিসেবে নিয়োগ পান। বর্তমানে মোঃ নিজামূল কবীর প্রধান তথ্য কর্মকর্তা হিসেবে দায়িত্ব পালন করছেন।

কাঠামো
তথ্য অধিদফতর প্রধান চারটি শাখা ও বেশ কিছু উপশাখা নিয়ে গঠিত। প্রধান শাখাসমূহ হল, প্রেস শাখা, প্রটোকল শাখা, মনিটরিং শাখা এবং প্রশাসন ও অর্থ শাখা। ঢাকায় প্রধান কার্যালয় ছাড়াও এর অধীনে চট্টগ্রাম, খুলনা, রংপুর, বরিশাল, সিলেট, ময়মনসিংহ ও রাজশাহীতে ৭টি আঞ্চলিক শাখা অফিস রয়েছে। পুরো সংস্থাটি সচিব পদমর্যাদার একজন প্রধান তথ্য কর্মকর্তার অধীনে ও আঞ্চলিক শাখাসমূহ উপপ্রধান তথ্য কর্মকর্তার অধীনে পরিচালিত হয়।

কার্যক্রম
তথ্য অধিদফতর (পিআইডি) রাষ্ট্রপতি, প্রধানমন্ত্রী এবং বিভিন্ন মন্ত্রণালয়ের প্রচারমূলক বিষয়াদি তত্ত্বাবধান করে। বিদেশি রাষ্ট্র প্রধান, সরকার প্রধান, ভিআইপিদের বাংলাদেশ সফরের বিষয়াদিসহ  সংবাদপত্র, রেডিও, টেলিভিশনের মাধ্যমে বিভিন্ন মন্ত্রণালয়ের কর্মকান্ড প্রচারের ব্যবস্থা করে। এছাড়া সরকারি এ সংস্থাটি বাংলাদেশে অবস্থানরত বিদেশি সাংবাদিকদের সাথে লিয়াজোঁ রক্ষা  করার পাশাপাশি স্থানীয় ও বিদেশী সাংবাদিকদের অ্যাক্রিডিটেশন কার্ড প্রদান করে।  এছাড়া সংবাদ মাধ্যমের জন্য টেলিফোন গাইড ও দেশি-বিদেশি সাংবাদিকদের জীবন বৃত্তান্ত ও অন্যান্য তথ্য সংরক্ষণ করে।

তথ্যসূত্র

বহিঃসংযোগ
 তথ্য অধিদফতর (পিআইডি) দাপ্তরিক ওয়েবসাইট

বাংলাদেশের গণমাধ্যম
১৯৭৩-এ বাংলাদেশে প্রতিষ্ঠিত
বাংলাদেশ সরকারের অধিদপ্তর
১৯৭২-এ বাংলাদেশে প্রতিষ্ঠিত
ঢাকা ভিত্তিক সংগঠন
তথ্য ও সম্প্রচার মন্ত্রণালয় (বাংলাদেশ)
পদাতিক (১৯৭৩-এর চলচ্চিত্র)

পদাতিক মৃণাল সেন পরিচালিত একটি বাংলা চলচ্চিত্র । এই চলচ্চিত্রটি ১৯৭৩ সালের ২৭ সেপ্টেম্বর মুক্তি পায়। এই চলচ্চিত্রতে  বিখ্যাত অভিনেতা ধৃতিমান চট্টোপাধ্যায় শ্রেষ্ঠাংশে অভিনয় করেন। চলচ্চিত্রটির কাহিনীকার মৃণাল সেন স্বয়ং ও আশীষ বর্মন। এটি মৃণাল সেনের কলকাতা ত্রয়ীর তৃতীয় ছবি।

অভিনয়ে 
 ধৃতিমান চ্যাটার্জি
 সিমি গারেওয়াল
 প্রভাস সরকার
 বিজন ভট্টাচার্য
 ধ্রুব মিত্র

কাহিনী 
একজন রাজনৈতিক কর্মী ক্রমাগত তার দলের নেতাদের কথায় নীতির বিরুদ্ধে কাজ করতে বাধ্য হয়। পরে সে তার ভুল বুঝতে পারে। ঘটনা প্রবাহে সে একজন তালাকপ্রাপ্তা মহিলার বাসায় আশ্রয় নেয়। পরে সে তার দলের বিরুদ্ধে সোচ্চার হয়।

তথ্যসূত্র

বহিঃসংযোগ
 
 মৃণাল সেনের ওয়েবসাইটে

বাংলা ভাষার চলচ্চিত্র
১৯৭৩-এর চলচ্চিত্র
১৯৭০-এর দশকের নাট্য চলচ্চিত্র
কলকাতার পটভূমিতে চলচ্চিত্র
ভারতীয় চলচ্চিত্র
ভারতীয় নাট্য চলচ্চিত্র
বাংলা ভাষার ভারতীয় চলচ্চিত্র
ভারতীয় সাদাকালো চলচ্চিত্র
আনন্দ শঙ্কর সুরারোপিত চলচ্চিত্র
মৃণাল সেন পরিচালিত চলচ্চিত্র
মৃণাল সেনের চিত্রনাট্য
১৯৭০-এর দশকের বাংলা ভাষার চলচ্চিত্র
বেগম রোকেয়া দিবস

বেগম রোকেয়া দিবস বাংলাদেশে সরকারিভাবে পালিত একটি জাতীয় দিবস। বাঙালি লেখক, শিক্ষাবিদ, বাংলাদেশে নারী জাগরণের অগ্রদূত বেগম রোকেয়ার অবদানকে স্মরণ করে তার জন্ম ও মৃত্যুদিন, ৯ ডিসেম্বর, "রোকেয়া দিবস" হিসেবে পালন করা হয়। সরকারের উদ্যোগে বাংলাদেশের বিভিন্ন স্কুল, কলেজ ও বিশ্ববিদ্যালয়ে দিবসটি উদ্‌যাপন করা হয়। এই দিন বাংলাদেশ সরকার বিভিন্ন ক্ষেত্রে অবদান রাখা নারীদের বেগম রোকেয়া পদক প্রদান করে।

আরও দেখুন 
 বাংলাদেশের উৎসবের তালিকা
 বাংলাদেশে পালিত দিবসসমূহ
 বেগম রোকেয়া পদক

তথ্যসূত্র 

বাংলাদেশের উৎসব
বেগম রোকেয়া
বেগম রোকেয়ার স্মারক
জুলেখা হক

অধ্যাপক জুলেখা হক (বিবাহ-পূর্ব নামঃ জুলেখা হাবিব; ১৯৩৭ - ২০১৪) হলেন একজন বাংলাদেশী অধ্যাপক ও সাহিত্যিক। তিনি বিভিন্ন শিক্ষা প্রতিষ্ঠানে অধ্যাপনা করার পাশাপাশি ভাষা আন্দোলনে সরাসরি যুক্ত ছিলেন। গবেষণায় অনন্য অবদানের জন্য ২০১৮ সালে তিনি একুশে পদক লাভ করেন।

জন্ম ও পারিবারিক পরিচিতি 
জুলেখা ১৯৩৭ সালে (মতান্তরেঃ ১৯৩৮ সালে) তদাননীত ব্রিটিশ ভারতের কোলকাতায় জন্মগ্রহণ করেন। তার পিতার নাম আবু বরকত মুহাম্মদ হাবিবুল্লাহ্ এবং মাতা লুত্‌ফুন্নেসা হাবিবুল্লাহ। তার পিতা ছিলেন ঢাকা বিশ্ববিদ্যালয়ের শিক্ষক। অধ্যাপক এনামুল হক তার স্বামী।

শিক্ষাজীবন 
জুলেখা ঢাকার হাটখোলার সরকারি কামরুন্নেসা স্কুলের ছাত্রী ছিলেন।

কর্মজীবন 
জুলেখা হক ইডেন কলেজের ইতিহাস বিভাগের অধ্যাপক ছিলেন।

গবেষণা  ও প্রকাশনা 
জুলেখা হকের বেশ কিছু গবেষণা গ্রন্থ রয়েছে; এর মধ্যে উল্লেখযোগ্য কিছু হলোঃ
 Gahana. Jewellery of Bangladesh.
 Terracottas of Bengal: An Analytical Study
 The Jewels of India

পুরস্কার ও সম্মননা 
তিনি গবেষণায় অনন্য অবদানের স্বীকৃতি স্বরূপ ২০১৮ সালে একুশে পদক লাভ করেন।

তথ্যসূত্র 

১৯৩৭-এ জন্ম
২০১৪-এ মৃত্যু
গবেষণায় একুশে পদক বিজয়ী
বাংলা ভাষা আন্দোলনের সক্রিয় নারী কর্মী
বাংলাদেশী নারী শিক্ষায়তনিক ব্যক্তি
বাংলাদেশী নারী পণ্ডিত
একুশে পদক বিজয়ী
হোর্হে গোতোর

হোর্হে গোতোর (জন্ম: ১৪ এপ্রিল ১৯৮৭) একজন স্পেনীয় পেশাদার ফুটবলার, যিনি স্পেন অনূর্ধ্ব-১৭ দলের প্রাক্তন খেলোয়াড় এবং বর্তমানে বাংলাদেশ প্রিমিয়ার লিগ ফুটবলের দল বসুন্ধরা কিংসে মধ্য রক্ষণভাগে খেলে থাকেন।

ক্লাব কর্মজীবন 
হোর্হে গোতোর জারাগোজাতে জন্মগ্রহণ করেন এবং রিয়েল জারাগোজা একাডেমিতে কিশোর বয়সেই ফুটবলে তার অভিষেক হয়। যুব বয়সে তিনি ২০০৪-০৫ সেশনে জারাগোজা বি দলে হয়ে খেলেন। এরপর তিনি পর্যাক্রমে আরসিডি স্পায়ল, রিয়েল মুরিসিয়া ইম্পেরিয়াল, রিয়েল মুরসিয়া, গেটাফা সিএফবি, সিডি অ্যাটলেটিকো ব্যালেরাস এবং গিহুয়েলোতে খেলেন।

২০১৪ সালের গ্রীষ্মকালে, গোতোর দেশের বাইরে ক্যারিয়ার গড়তে মনোযোগ দেন, তিনি বোরজা রুবিয়াতোর পাশাপাশি খেলার জন্য ইরাকের ইবরিল এসসিতে যোগ দেন। ইবরিলে বোমা হামলার পর ২০১৫ সালের ২৫ ফেব্রুয়ারি চুক্তি শেষ না হওয়ার সত্ত্বেও তিনি দেশ ছেড়ে চলে যান।

২০১৮ সালে মালদ্বীপের নিউ রেডিয়েন্ট ক্লাবে কিছুদিন খেলার পর ২০১৮ সালের ১লা অক্টোবর ৩১ বছর বয়সী গোতোর বাংলাদেশের প্রিমিয়ার লীড়ের ক্লাব বসুন্ধরা কিংসের সাথে চুক্তিবদ্ধ হন।

আন্তর্জাতিক কর্মজীবন 
হোর্হে গোতোর স্পেন জাতীয় অনূর্ধ্ব-১৭ দলে খেলে থাকেন। অনূর্ধ্ব ১৭ দল ৫ ম্যাচ খেললেও কোনো গোল করেননি।

তথ্যসূত্র

১৯৮৭-এ জন্ম
জীবিত ব্যক্তি
স্পেনীয় ফুটবলার
বসুন্ধরা কিংসের ফুটবলার
ক্লাব দেপোর্তিবো আতলেতিকো বালেয়ারেসের খেলোয়াড়
ক্লাব দেপোর্তিবো এলদেন্সের খেলোয়াড়
হেতাফে ফুটবল ক্লাব বি-এর খেলোয়াড়
ক্লাব দেপোর্তিবো গিহুয়েলোর ফুটবলার
রিয়াল মুর্সিয়ার ফুটবলার
রিয়াল মুর্সিয়া ইম্পেরিয়ালের ফুটবলার
রিয়াল সারাগোসা বি-এর খেলোয়াড়
রিয়াল ক্লাব দেপোর্তিউ এস্পানিওল বি-এর খেলোয়াড়
নিউ রেডিয়েন্ট স্পোর্টস ক্লাবের খেলোয়াড়
বাংলাদেশ ফুটবল প্রিমিয়ার লিগের খেলোয়াড়
বাংলাদেশে প্রবাসী ফুটবলার
সারাগোসার ফুটবলার
সেহুন্দা দিভিসিওন বি-এর খেলোয়াড়
তেরসেরা দিভিসিওনের খেলোয়াড়
স্পেনের আন্তর্জাতিক যুব ফুটবলার
স্পেনীয় প্রবাসী ফুটবলার
মালদ্বীপে প্রবাসী ফুটবলার
স্পেনীয় পুরুষ ফুটবলার
ফুটবল সেন্ট্রাল ডিফেন্ডার
ইরাকি প্রিমিয়ার লিগের খেলোয়াড়
ইরবিল স্পোর্টস ক্লাবের খেলোয়াড়
ধিবেহী প্রিমিয়ার লিগের খেলোয়াড়